
Je li grijeh razdvajati džemate? Recimo, idem u jedan džemat jer tamo sam prihvaćen, da kažem, od strane ljudi, dok u našem “bosanskom”, ako digneš ruke u namazu odmah te nazivaju pogrdnim imenima ili se bave novotarijama u kojima ja ne želim imati udjela. Ali, eto, bojim se da mi je grijeh razdvajati džemate i ići u jedan jer tamo se bolje osjećam?


Da vas Allah nagradi!


* 
* 
* 
* 
* 
* 
* 

 
Je li grijeh razdvajati džemate?

Uvaženi brate u islamu, ne vidim zašto bi odlazak u drugi džemat bio razlogom razdvajanja džemata. Svako ima pravo da ide u džemat u kojem se osjeća lijepo. Tako da, po meni, odlazak u drugi džemat nije u osnovi nikakav korak ka razdvajanju džemata.


Također, smatram da čovjek u svakom slučaju treba da pokuša da se druži sa ljudima svoga podneblja, da malo nekada i osabura na njihove neke provokacije, ali s ciljem jačanja veza među muslimanima našeg podneblja, ako ništa povremenim odlascima u taj džemat.


Čovjekov odlazak u taj džemat ne znači učestvovanje u novotariji, dakle, ti ideš i jednostavno ne učestvuješ u onome što nema osnove u vjeri.


A što se tiče dizanja ruku u namazu, pogledaj sljedeći link:


Odgovorio: ***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***


